احمد حرامی داستانی آذربایجان تورکجهسینین ادبی نومونهلرینین ان قدیمکیلریندن بیریدیر. بو مثنوی ۱۳-جو میلادی (۶-جی هیجری) عصرده قلمه آلینمیشدیر.
اثرین سۆژه خطّی شر قۆّهلرین تیمثالی اوْلان احمد حرامی ایله خئییر قۆّهلرین رمزی کیمی تصویر اوْلونان گۆلندام آراسینداکی تقابول اۆزرینده قۇرولموشدور. مۆلّیفی بللی اوْلمایان بو اثر عروض وزنینده، ساده و آیدین دیلده یازیلمیشدیر، ۱۹۲۸-جی ایلده تۆرکیه عالیمی طلعت اوْنای داستانین بیر الیازماسینی اوزه چؽخاریب گئنیش اؤن سؤز، سؤزلوک و شرحلرله یایمیشدیر.
اثر تاپیلارکن اوْنون اۆز قابیغی جؽریلدیغینا گؤره بو گونهدک مۆلّیفینین کیملیگینی بلیرتمک مۆمکون اوْلمامیشدیر.
azb_Arab azb_Arab azb_Arab